ສຫລ ຈະຊ່ວຍເຫລືອລາວ ໃນ 6 ໂຄງການດ້ວຍກັນ
ສະຫະລັດ​ຈະ​ໃຫ້ການ​ຊ່ວຍ​ເຫລືອ ​ແກ່​ລາວ​ຈໍານວນ 6 ​ໂຄງການ ​ເປັນ​ຢ່າງ​ໜ້ອຍ​ ໃນ​ໄລຍະ​ແຜນການ​ປີ 2010-2011 ນີ້
ເອກອັກຄະລັດຖະທູດສະຫະລັດປະຈໍາລາວຄົນໃໝ່ຢຶນຢັນວ່າ ທາງການສະຫະລັດຈະໃຫ້ ການຊ່ວຍເຫລືອລາວ ຈໍານວນ 6 ໂຄງການເປັນຢ່າງໜ້ອຍ ສໍາລັບໃນໄລຍະແຜນການປະ ຈໍາປີ 2010-2011 ນີ້ ທ່ານນາງ Karen Bevard Stewart ເອກອັກຄະລັດ ຖະທູດສະຫະລັດປະຈໍາປະເທດລາວຄົນໃໝ່ ໄດ້ໃຫ້ການ ຢືນຢັນຫລັງຈາກການຍື່ນສານຕາຕັ້ງຕໍ່ທ່ານຈູມມະລີ ໄຊຍະສອນ ປະທານປະເທດລາວຢ່າງເປັນທາງການ ໃນຕອນແລງຂອງ ວັນທີ່ 16 ເດືອນພະຈິກທີ່ຜ່ານມານີ້ຢູ່ຫໍຄໍາ ວ່າທາງການສະຫະລັດຈະໃຫ້ການຊ່ວຍເຫລືອ ແກ່ລາວຈໍານວນ 6 ໂຄງການເປັນຢ່າງໜ້ອຍໃນໄລຍະແຜນການປີ 2010-2011ນີ້ ໂດຍ ທັງໝົດ 6 ໂຄງການດັ່ງກ່າວຈະເປັນການເນັ້ນໜັກໃນດ້ານສຸຂະພາບອະນາໄມ ແລະການ ພັດທະນາທາງດ້ານການສຶກສາໃນເຂດຊົນນະບົດເປັນສໍາຄັນ ກໍຄືໂຄງການກໍ່ສ້າງຫ້ອງສຸກ ເສີນໃຫ້ແກ່ໂຮງໝໍມິດຕະພາບລາວ-ມົງໂກເລຍຢູ່ແຂວງຊຽງຂວາງ ສ່ວນທີ່ເຫລືອນັ້ນກໍ ເປັນໂຄງການກໍ່ສ້າງໂຮງຮຽນມັດທະຍົມສົມບູນ 4 ແຫ່ງໃນແຂວງສາລະວັນ, ສະຫວັນນະ ເຂດ, ເຊກອງ, ຊຽງຂວາງ ແລະໂຄງການກໍ່ສ້າງໂຮງຮຽນປະຖົມບໍລິບູນອີກ 1 ແຫ່ງຢູ່ໃນ ແຂວງອັດຕະປື ພ້ອມກັນນີ້ ທ່ານນາງ Stewart ເອກອັກຄະລັດຖະທູດສະຫະລັດປະຈໍາປະເທດລາວຄົນໃໝ່ ຍັງຢືນຢັນອີກດ້ວຍວ່າ ການພັດທະນາຄວາມຮ່ວມມືລະຫວ່າງສະຫະລັດກັບລາວໃນໄລຍະຕໍ່ ໄປນີ້ຈະມີການຂະຫຍາຍກວ້າງອອກໄປໃນທຸກດ້ານ ສ່ວນທີ່ໄດ້ປະຕິບັດການຮ່ວມມືລະຫວ່າງ ກັນມາ ໃນໄລຍະທີ່ຜ່ານມານັ້ນ ກໍຍັງຄົງດໍາເນີນຕໍ່ໄປຢ່າງບໍ່ຢຸດຢັ້ງກັບ ທັງຍັງຈະປະຕິບັດການ ຮ່ວມມືລະຫວ່າງກັນໃຫ້ມີປະສິດທິຜົນຫລາຍຂຶ້ນນັບມື້ອີກດ້ວຍ ກ່ອນໜ້ານີ້ ທ່ານທອງລຸນ ສີສຸລິດ ຮອງນາຍົກລັດຖະມົນຕີ ແລະລັດຖະມົນຕີວ່າການຕ່າງປະເທດຂອງລາວ ທີ່ໄດ້ເດີນທາງໄປຢ້ຽມຢາມສະຫະລັດຢ່າງເປັນທາງການເມື່ອບໍ່ນານມານີ້ ກໍໄດ້ສະແດງຄວາມເຊື່ອໝັ້ນວ່າ ຄວາມ ສໍາພັນແລະຄວາມຮ່ວມມືລະ ຫວ່າງລາວກັບສະຫະລັດຈະມີ ການຂະຫຍາຍຕົວຫລາຍຂຶ້ນໃນທຸກດ້ານເຊັ່ນກັນ ໂດຍທ່ານໄດ້ສະແດງເຖິງຄວມເຊື່ອໝັ້ນດັ່ງ ກ່າວ ໃນຕອນນຶ່ງວ່າ: ທາງດ້ານທ່ານ Ralph Cossa ປະທານສູນສຶກສາຍຸດທະສາດລະຫວ່າງຊາດແຫ່ງສະຫະ ລັດ ກໍໄດ້ຢືນຢັນໃນລະຫວ່າງການບັນລະຍາຍພິເສດ ໃນຫົວຂໍ້ວ່າດ້ວຍການວິວັດທະນາ ການຂອງພູມິພາກນິຍົມແລະບົດບາດຂອງສະຫະລັດໃນພູມິພາກເອເຊຍ-ແປຊິຟິກ ຊຶ່ງໄດ້ ຈັດຂຶ້ນຢູ່ທີ່ສະຖາບັນການຕ່າງປະເທດຂອງກະຊວງຕ່າງປະເທດລາວເມື່ອບໍ່ນານມານີ້ ວ່າ ການຮ່ວມມືລະຫວ່າງສະຫະລັດກັບລາວໄດ້ມີການຂະຫຍາຍຕົວຫລາຍຂຶ້ນ ແລະມີພັດທະ ນາການທີ່ດີຂຶ້ນໃນທຸກໆດ້ານອີກດ້ວຍ ນອກຈາກນີ້ ທາງການສະຫະລັ ກໍຍັງໄດ້ໃຫ້ການຊ່ວຍເຫລືອລາວໃນການເກັບກູ້ລະເບີດບໍ່ທັນແຕກ ຫລື UXO ມາຢ່າງຕໍ່ເນື່ອງ ໂດຍນັບແຕ່ປີ 1996 ເປັນຕົ້ນມາ ຈົນເຖິງປັດຈຸບັນ ກໍປາກົດວ່າທາງການສະຫະລັດໄດ້ໃຫ້ການຊ່ວຍເຫລືອແກ່ລາວແລ້ວຫລາຍກວ່າ 30 ລ້ານໂດລາ ແລະກໍຍັງຈະໃຫ້ການຊ່ວຍເຫລືອຕໍ່ໄປ ຊຶ່ງລວມເຖິງການຊ່ວຍເຫລືອໃນການພັດ ທະນາຊົນນະບົດ ເພື່ອຫລຸດຜ່ອນບັນຫາຄວາມຍາກຈົນຂອງປະຊາຊົນລາວ ແລະການລົບລ້າງການປູກຢາຝິ່ນຢ່າງສິ້ນເຊີງໃນລາວໃຫ້ໄດ້ຢ່າງແທ້ຈິງດ້ວຍ